Fyrri undanúrslitaleikurinn í deildarbikarnum – Carabao bikarnum – fer fram á morgun þegar United tekur á móti Manchester City . Það hefðu líklega bæði lið kosið að mæta Aston Villa eða jafnvel Leicester frekar en að þurfa að spila tvo leiki við erkióvin en það verður ekki á allt kosið . Árið hefur byrjað illa hjá United og leikurinn á morgun verður enn ein þolraunin og það verður fróðlegt að sjá hvernig liðið verður . Solskjær sparaði leikmenn gegn Wolves um helgina og það hlýtur að þýða að hann ætli að leggja meira í leikinn á morgun , ekki þarf hann að hvíla menn fyrir leikinn gegn Norwich um helgina . Martial og Lingard verða hugsanlega með eftir veikindi helgarinnar en það verður ekki metið fyrr en á morgun . Harry Maguire meiddist gegn Wolves og er vafi hvort hann verður með . Það væri gaman að sjá Axel Tuanzebe stíga upp eftir meiðsli en það hlýtur að vera ólíklegt hann byrji . Spáum liðinu svona Pep Guardiola átti auðveldan leik gegn Port Vale í bikarnum og hvíldi menn . Það eru engin meiðsli og fyrir utan að Claudio Bravo sér um að standa í marki í bikarleikjum verður þetta þeirra sterkasta lið það var afrek að vinna City á Etihad , en það eru örugglega ekki mörg okkar bjartsýn á að Fred og Nemanja Matić verði miðjan sem geri Manchester City skráveifu á morgun .